stanford-oval/wikipedia huggingface dataset:
ציוד ספורט
אחר

במשחקים רבים נעשה שימוש באביזרים אשר משתנים לפי אופיו של המשחק:
קסדה היא אחד מהאביזרים הנפוצים בענפי ספורט כמו סיף, פוטבול ומרוצי אופנועים.
בספורט האיגרוף, כמו קיקבוקס והיאבקות, כמו גם במשחק בייסבול ולשוער במשחק כדורגל, נעשה שימוש בכפפות.
בהתעמלות אמנותית נעשה שימוש באביזרים כמו סרט או חישוק.
במשחקים קצת יותר ברוטליים, כגון פוטבול, ננקטים אמצעי זהירות נוספים כמו שימוש במגן אשכים, מגן שיניים  ומגני ברכיים.
בשחייה משתמשים שחיינים במשקפי מגן.
במשחק הפולו, האוכף הכרחי לרכיבה על הסוס.
משקולות ומשקוליות הכרחיים לענפי הרמת משקולות ופיתוח גוף.
פשטות - תנועה לעירום חברתי

| --- | --- |

 פעילות:  הפצת העירום החברתי בארץ, ערעור אידיאל היופי ועוד
 התאגדות:  עמותה רשומה
 מדינה:  ישראל
 מייסדים:  זיגי שחר ואחרים
 יושב ראש:  זיגי שחר (2014–2019) אתי זילברמן (2021–2022) קרן-זוהר שם טוב (2019–2021, 2022–הווה)
 תקופת הפעילות:  2014–הווה (כ־10 שנים)
 http://pashtut.org.il/
 
פשטות - תנועה לעירום חברתי היא עמותה ששמה לה למטרה להפיץ את העירום החברתי, על ידי הפקת אירועי עירום חברתי ויצירת דיון ציבורי ופעילות למען חקיקה מתאימה בנושא. בנוסף שם לו הארגון למטרה לקדם רעיונות וערכים נוספים התואמים את האידאולוגיה שמאחורי העירום החברתי כגון: קבלה עצמית, חירות אישית, שוויון מגדרי, ערעור על אידיאל היופי, מאבק בתרבות האונס ועוד. התנועה שואפת לחברה שתאפשר ותקבל הגדרת חופים, פארקים ומועדונים שבהם הלבוש אינו חובה, ושבה עירום חברתי במקומות מוגדרים או מבודדים לא ייחשב עבירה או סטייה.
הקמת העמותה

בשנת 2011 ערך צלם העירום ההמוני ספנסר טוניק מיצג של צילום עירום בים המלח, במטרה לעורר מודעות למצבו המתדרדר של האגם. בעקבות אירוע הצילום התארגנה קבוצה של כמה עשרות חברים, ובהם מייסדי התנועה, לקבוצה פרטית וסגורה למחצה שהפיקה מפגשי עירום חברתי קטנים לחברי הקבוצה, ברוח הנטוריזם. לאחר מספר שנות פעילות החליטו מספר פעילים שברצונם ליצור ארגון חדש שיפעל לקידום הנושא כלפי חוץ ולרתום את ניסיונם ואת היכרותם של אלו שנהנים מעירום חברתי על מנת להפיץ את בשורת העירום, כפי שתפשה אותם הקבוצה, לקהל הרחב, ושינוי הלך הרוח השמרני סביב העירום. העקרונות המרכזיים היו קבלה עצמית, קבלת האחר, חירות אישית והפרדה בין העירום למיניות במפגשים. במאי 2014 הוקמה תנועת "פשטות".
ביולי 2014 הפיקה "פשטות" את האירוע הראשון שלה, אירוע הקראת שירה ופרוזה בעירום, שהתקיים בפאב תל אביבי. מאז המשיכה "פשטות" והפיקה אירועים מסוגים שונים שטרם התרחשו במתכונת נודיסטית בישראל, כמו הקרנת סרט קולנוע בעירום, הצגה בעירום, הרצאות לקהל עירום, אירועי בוק סרפינג בעירום, מסיבות בריכה ועוד.
ביולי 2016, לאור התרחבות הפעילות במהלך השנתיים מאז הקמתה, נרשמה "פשטות" כעמותה רשומה.
אירועים בולטים שערכה העמותה

במסגרת פעילותה ערכה עמותת פשטות מספר אירועי עירום שנערכו לראשונה במתכונת עירומה בישראל.
אירוע הקראת שירה בעירום (2014)
אירוע בוק סרפינג ראשון בישראל בעירום (2014)
הצגת תיאטרון ראשונה בישראל לקהל עירום, ההצגה "חמוצ" של ג'ייסון דנינו הולט בתיאטרון נחמני (2014)
אירוע הפאב העירום הראשון בישראל, בפאב ג'פטו במודיעין (2016)
הקרנת סרט בקולנוע לקהל עירום לראשונה בישראל, הסרט "נורמנדי בעירום" בסינמה סיטי בגלילות (2018)
מופע הסטנדאפ הראשון בישראל לקהל עירום, "מחשבות מסלול מחדש" עם הסטנדאפיסטיות רותם זיו, מורן אזערי ואילאיל ישראלי (2020)
אירועים בולטים שערכה העמותה > להקת "עירומיסט"

עם פטירתה של יו"ר העמותה, אתי זילברמן, הקימו כמה מחברי העמותה הרכב מוזיקלי בשם "עירומיסט" (על משקל "אירוסמית"), שהופיע בעירום בערב שנערך לזכרה על ידי העמותה.
ההרכב המשיך לפעול גם לאחר האירוע, ומקיים הופעות בהן הוא מבצע קאברים לשירים מוכרים בעברית, בעירום, בפני קהל עירום, במסגרת אירועי העמותה.
עקרונות העירום החברתי של התנועה

העירום החברתי הוא זכות של המעוניינים לשהות בחופשיות בסביבה שתקבל את גופם כפי שהוא, בהערכה ובפתיחות. העירום החברתי מבוסס על שוויון, על כבוד הדדי ועל קבלה אוהדת של הייחודיות והשונות הטבעית של כל אחד ואחת מאיתנו.
הגוף העירום הוא הייצוג החיצוני האמיתי של האדם, ללא מסכות של אופנה, סממני מעמד חברתי או מאפיינים קהילתיים.
באמצעות העירום החברתי לומדים כי היופי האמיתי שלנו אינו בהתאמה לאידיאל היופי הנפוץ בימינו, אלא ביכולת של אנשים למצוא יופי בכל אדם. דווקא המגוון האנושי – מבנה גוף, גיל, מגדר, צבע עור, צלקות ועוד – ללא תלות במשיכה מינית, הוא שהופך כל אחת ואחד למרתקים ומסקרנים.
שבירת מחסום הבושה שלנו והאומץ להיחשף כפי שאנחנו מייצרים פתיחות ותחושת קרבה מיוחדות, שלא פעם מובילות לתקשורת טובה ומקרבת הרבה יותר, לצמצום השיפוטיות ולתחושת גיבוש.
מטרות ושאיפות

השגת חשיפה של רעיון העירום החברתי ותכניו וקידום דיון ציבורי בנושא.
קידום הזכות לחירות אישית בסביבה תומכת, תוך כיבוד גבולות אישיים ולקיחת אחריות אישית להימנעות מפגיעה, מינית או אחרת, באחרים.
קידום של נושאים קשורים, כמו:
ערעור של אידיאל היופי, הצגת תחלואיו (למשל, המחיר הנפשי שחלק ניכר באוכלוסייה משלם במאמץ להתאים לו, עד כדי הפרעות אכילה) ושינוי יחס החברה לכל מי שחורגים מהמראה שנחשב אידיאלי, בעיקר שמנים ושמנות.
ערעור של התפיסה המקובלת, שלפיה קיים לכאורה קשר הדוק בין עירום למיניות ובין גוף עירום לאובייקט מיני.
הערות שוליים

↑  אינה טוקר, לראות את הסרט "נורמנדי בעירום" - בעירום, באתר ynet, 12 באוקטובר 2018
↑  גיא לרר, ההצגה חייבת להתפשט: תיאטרון מול קהל עירום, באתר nana10‏, 26 בנובמבר 2014
↑  דפנה ארד, כמה סקס יש בערב הקראה בעירום?, באתר הארץ, 7 ביולי 2014
צ'ארלס מק'קרי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  14 ביוני 1930 פיטספילד, ארצות הברית 
 פטירה:  26 בפברואר 2019 (בגיל 88) פיירפקס, ארצות הברית 
 מדינה:  ארצות הברית 
 שפות היצירה:  אנגלית 
 צאצאים:  כיילב מק'קרי 
 
צ'ארלס מק'קרי (באנגלית: Charles McCarry;‏ 14 ביוני 1930, פיטספילד – 26 בדצמבר 2019, וירג'יניה) היה סופר אמריקאי שהתמחה בספרות ריגול ובעבר היה איש ה-CIA.
ביוגרפיה

צ'ארלס מק'קרי נולד בעיירה במסצ'וסטס וגדל בווירג'יניה. לאחר סיום בית הספר הוא התגייס לצבא ארצות הברית והיה עיתונאי ב"כוכבים ופסים". בשנות ה-50 של המאה ה-20 הוא כתב נאומים לדווייט אייזנהאואר. בסוף שנות ה-50 הוא הצטרף ל-CIA והיה סוכן שטח(אנ'). בשנת 1967 צ'ארלס מק'קרי עזב את השרות והחל לכתוב ספרים.
לאחר מספר ספרים שזכו להצלחה לרבות ספר "דמעות של סתיו". הוא גילה לציבור הרחב שתקופה ארוכה היה סוכן השרות החשאי.
בנוסף לספרי מרגלים, מק'קרי כתב עבור National Geographic, ניו יורק טיימס, וול סטריט ג'ורנל, וושינגטון פוסט ועיתונים נוספים.
הסדרה גדולה של צ'ארלס מק'קרי כוללת כ-10 ספרים והיא מתרכזת בפעילות של סוכן בשם פול כריסטופר. הספר הראשון בסדרה פורסם בשנת 1977 ואחרון בשנת 2007. על בסיס אירועי הסדרה צולם סרט קולנוע על ידי כריסטופר נולאן.
חלק מספרי צ'ארלס מק'קרי לרבות מרגלים ותיקים תורגמו לעברית.
בספרים שלו צ'ארלס מק'קרי תיאר חקר תכנים בתקשורת על ידי תוכניות מחשב ושימוש במטוסים אזרחיים ככלי נשק למטרות טרור עוד בשנת 1979 בספרו Better Angels.
פשטי נפלו (עיתון)

| --- | --- |

הגיליון שמבשר על פרוץ מלחמת העולם הראשונה ב-1914
 עורך ראשי:  Gusztáv Gratz 
 תאריכי הופעה:  1850 – 31 באוקטובר 1939 (כ־89 שנים) 
 שפה:  הונגרית 
 מערכת:  בודפשט 
 מדינה:  הונגריה 
 
פשטי נפלו (בהונגרית: Pesti Napló, שפירושו "יומן של פשט") היה יומון פוליטי הונגרי, שפורסם בין מרץ 1850 לבין אוקטובר 1939. ייסוד היומון נחשב כאירוע העיתונות החשוב ביותר בתולדות שני העשורים שלאחר מהפכת 1848 בהונגריה.
היסטוריה > מייסד ועורכים

היומון פשטי נפלו נוסד בשנת 1850 על ידי פרנץ צ'אסאר, עורך דין, משורר, נזיר בנדיקטיני, חבר האקדמיה ההונגרית למדעים. צ'אסאר היה גם הבעלים של העיתון רק לתקופה קצרה עד 30 ביוני באותה השנה. עורכי העיתון התחלפו בזה אחר זה, ובהם הסופר ז'יגמונד קמני, עד שנת 1853 כשמונה הפובליציסט יאנוש טרק להיות העורך. שמו פורסם לראשונה כעורך העיתון ב-13 בפברואר 1853. למעשה במשך כשלושים שנים התחלפו העורכים בזה אחר זה, אך לא השאירו חותם רב על העיתון ואופיו. במשך השנים, ובמיוחד לאחר הפשרה האוסטרו-הונגרית של 1867, שהיווה נקודת מפנה ביהדות הונגריה שזכתה בשוויון זכויות מלא, גדל דור יהודי משכיל שפנה במיוחד למקצועות חופשיים: עורכי דין, רופאים, סופרים, אמנים, ובמיוחד אנשי תקשורת. דור זה בגר והבשיל לקראת סוף המאה ה-19 ותפס את מקומו בעמדות בכירות באקדמיה, בפוליטיקה, באומנות ובכלל באינטליגנציה בהונגריה. ביניהם הייתה סדרה גדולה של משוררים, סופרים, עיתונאים, בעלי ועורכי עיתונים כגון איזידור ברנה (בראון), עיתונאי, משורר, הונגרי-יהודי, חלוץ העיתונות הצהובה בהונגריה שהפך לעורך האחראי של פשטי נפלו מ-18 בדצמבר 1892 עד סוף מאי 1896; החל מ-1 בנובמבר 1894 העורך הראשי היה הסופר, עיתונאי וחבר פרלמנט ההונגרי-יהודי יוז'ף וסי, ומסוף מאי 1896 העורך המשותף היה יוז'ף הבשי, העורך האחראי שאנדור בראון ויוז'ף הבשי היה העורך מ-31 ביולי באותה השנה.
היסטוריה > הוצאה לאור

גם המול"ים התחלפו בתדירות גבוהה (כמו העורכים) במשך 45 שנים. בשנת 1895 מו"ל בשם קוסמוס בע"מ החל להוציא את העיתון. החברה מסרה את ניהול ההוצאה לאורמ לקצין צבא לשעבר שביקש לשמור על סדר צבאי בהוצאה לאור בקרב אנשי צוות ההפקה שלא הורגלו לכך. בסוף יולי 1896 התפטר יוזיף וסי, עם 16 או 18 אנשי צוות - כל מערכת העיתון - ועברו כולם כאחד לעיתון חדש שהוקם, בודפשטי נפלו (Budapesti Napló), כלומר "היומן של בודפשט", שהושק בניהולו של יוז'ף וסי כעורך הראשי גם בעיתון החדש.
היסטוריה > הופעה ומראה

הפשטי נפלו הופיע שש פעמים בשבוע בערב, באוקטובר 1852, הייתה מהדורת בוקר מצומצמת של עמוד כפול אחד, לפעמים אחת וחצי. משנת 1892 העיתון לבש צורה קבועה של ארבעה עמודים כפולים.
היסטוריה > השקפת עולם והשפעה

מאמר הפסחא המפורסם של פרנץ דיאק, (מדינאי הונגרי, היה ידוע בהונגריה אז כ"איש החכם באומה") שיזם פולמוס מכריע בחברה ההונגרית שהוביל בסופו של דבר לפשרה, התפרסם גם הוא בפשטי נפלו ב-16 באפריל 1865.
היסטוריה > במאה ה-20

בסוף 1892 עזב העיתונאי ההונגרי-יהודי איזידור ברנה (בראון) את מערכת היומון בודפשטי הירלפ ומונה לעורך הראשי של העיתון פשטי נפלו עד 1896. בשנת 1901 קנה יוז'ף שוראני, יזם הונגרי-יהודי עשיר, את העיתון (למעשה את רוב מניות החברה). קורנל אבראני - שוב הפך לתקופה קצרה העורך הראשי. בתקופתו הגיע לעיתון אנדור מיקלוש, שעזב את פשטי נפלו (פוטר) בשנת 1910, עם כמה מאנשי מערכת והקים את "האשט". בפשטי נפלו פרצה השביתה העיתונאית הראשונה בהונגריה עד שהעורך הראשי ובעל העיתון שוראני נתן את העלאת השכר המבוקשת.
בשנת 1917 נרכש העיתון מיוז'ף שוראני על ידי החברה של משפחת הטווני-דויטש ההונגרית-יהודית. לאיוש הטווני הפך אותו ליומון בצד השמאלי של המפה הפוליטית ובעל אופי ספרותי. העיתון נאסר להופעה יחד עם "עיתונים בורגניים" אחרים בשנת 1919 במהלך הרפובליקה הסובייטית ההונגרית. הוא הופיע שוב ב-28 בספטמבר 1919, כשהוא ריק בעמוד הראשון, מכיוון שהמאמרים בו צונזרו. הטווני, שהיגר לווינה ועמד בפני פירוקו של הפשטי נפלו, העביר אותו למעשה ללא תשלום לשאנדור משטר העורך האחראי ולאלמר סגה, בעל טור בעיתון. הם הפכו למעשה רק למתווכים כי בסופו של דבר הועבר העיתון על ידם לבעלות של אנדור מיקלוש בעבור קצבה לכל חייהם של שני הנ"ל (1920). הפשטי נפלו שרד, הופיע בבוקר, האשט הופיע בצהריים.
בדצמבר 1933 נפטר אנדור מיקלוש והוריש את החברה ואת האחוזה שלו לאשתו השחקנית. בשנת 1939 המדינה הפסיקה את הופעת הפשטי נפלו הוותיק בעל העבר המפואר.
הערות שוליים

↑  A Pallas nagy lexikona: Pesti Napló
↑  Buzinkay Géza: Magyar hírlaptörténet (1848-1918) Corvina Könyvkiadó Budapest, 2008
↑  A Pallas nagy lexikona: Pesti Napló
↑  A Pallas nagy lexikona: Pesti Napló
↑  Lengyel Géza (1963). Magyar újságmágnások. Budapest: Akadémiai Könyvkiadó. p. 127. Irodalomtörténeti füzetek 41. szám.
↑  HangÁr Hangművészeti és Beszédoktató Műhely : Médiatörténeti vázlat a kezdetektől 1957-ig.
↑  Lengyel Géza i. m. 40. oldal.
↑  Lengyel Géza i. m. 91. oldal.
אולם הסדר של דפוס אתניאום בשנת 1920
ספר המשוררים בהוצאת פשטי נפלו. היה מיועד כספר מתנה.
ציר זמן מאוחד לתקופת הרייך השלישי ומלחמת העולם השנייה

ציר זמן מאוחד לתקופת הרייך השלישי, מלחמת העולם השנייה והשואה מעליית הנאצים לשלטון בגרמניה (1933) ועד פתיחת משפטי נירנברג (1945), כולל אירועים בארץ ישראל, במזרח הרחוק, האוקיינוס השקט ואירועים קשורים בעולם באותה תקופה.
ראו גם

מלחמת העולם השנייה לפי מדינה
קבוצת לובינסקי

|  נתונים כלליים |
| --- | --- |
 תקופת הפעילות:  1936–הווה (כ־88 שנים)
 מוצרים עיקריים:  ייבוא ושיווק מכוניות
 
דוד לובינסקי בע"מ אשר ידועה גם כ"קבוצת לובינסקי" היא חברה פרטית ישראלית, העוסקת בייבוא כלי רכב מתוצרת MG הסינית, פיג'ו וסיטרואן הצרפתיות ואופל הגרמנית.
היסטוריה

ב-1936 אושר ייבוא מכוניות לארץ ישראל ודוד לובינסקי פתח ברחוב הגדוד העברי בתל אביב סוכנות משנה של חברת פיג'ו, אותה הכיר במהלך שהותו בצרפת, להפצת מכוניות, אופניים, אופנועים ולמכירת חלפים. זה היה למעשה ביתה הראשון של חברת דוד לובינסקי בע”מ.
זמן קצר לאחר ייסוד סוכנות המשנה של לובינסקי, החלו בחברה בתהליכי הרחבה אשר שיאם היה בפתיחת מוסך לשירות לקוחות ברחוב הגשר בתל אביב (כיום רחוב יצחק שדה), שהתפרס על שטח של 800 מ"ר. מוסך זה היה לבסיסה העיקרי של החברה מאמצע שנות ה-50 ועד אמצע שנות ה-60. בשנת 1965 עבר בסיסה של החברה לרחוב שונצינו בתל אביב, ועימו צמח השטח ל-1,500 מ"ר. המרכז החדש כלל מוסך, מרכז מכירת חלפים ואולמות תצוגה. החברה צמחה ללא הנפקת מניות. בשנת 1968 קיבל לובינסקי את הזיכיון לייבוא ושיווק בלעדי של מכוניות פיג'ו בישראל.
ב-1970 נבנה המוסך ומרכז השירות ברחוב תובל בתל אביב, על פני שטח של 3,500 מ"ר. לאור הצלחתו של לובינסקי, וכהערכה על חלקו בהאדרת שמה של צרפת ותוצרתה, ובשל פועלו בקידום הקשרים הכלכליים בין ישראל לצרפת, העניקה לו ממשלת צרפת את עיטור מסדר לגיון הכבוד. שנה לאחר מכן ייסד את חברת דוד לובינסקי בע"מ, שריכזה את פעילותו בתחום הרכב.
ב-1976 רכשה קבוצת פיג'ו כ-90% ממניות חברת סיטרואן, חברה משפחתית שהוקמה על ידי אנדרה סיטרואן בשנת 1919, והקימה את קבוצת ההחזקות PSA. על אף שדוד לא ניסה לבקש לעצמו את ייבוא מכוניות סיטרואן לארץ, העדיפה היצרנית להעניק לסוכן הוותיק בנובמבר 1976 את הזיכיון הבלעדי לייבוא ושיווק מכוניות סיטרואן ללא תמורה כלשהי, וזאת מתוך מטרה ששירותו יתרום לקידום עסקיהם בישראל. בינואר 1977 הקבוצה החלה לייבא ולשווק מכוניות סיטרואן.
באותה שנה הקימה החברה בניהולו מרכז שירות ארצי בבני ברק, המשתרע על פני שטח של 43 דונם. המרכז כולל מרכז מכירות של רכב חדש, מרכז טרייד-אין, מוסך מרכזי, מחסן חלפים ארצי ומחסן ערובה. בנוסף, הקימה החברה מרכזים דומים בירושלים ובבאר שבע. מוסכי החברה הללו היו הראשונים בישראל שזכו לתו התקן ISO 9002.
במהלך השנים התרחבו עסקיו של דוד לובינסקי, וכללו תחומים נוספים. בשנת 1979 הקים, בשיתוף רשת המכללות המקצועיות אורט, בית ספר להכשרת מכונאים. ב-1988 נוסדה חברת לובקס טריידינג - חברה ישראלית למסחר בינלאומי, שייעודה קידום הייצוא הישראלי במסגרת הסכם קניות גומלין עם פיג'ו וסיטרואן. החברה מייצאת מבחר מוצרים מהתעשייה הישראלית לתעשיית הרכב באירופה, ובבעלותה מרכז לוגיסטי ליד נמל התעופה אורלי בפאריס. במקביל נוסדה בצרפת חברת SCM MORASCO העוסקת גם היא בסחר גומלין של חלקי חילוף לתעשיית הרכב. קבוצת לובינסקי השקיעה בתחומים נוספים: במסגרת הפרטת הבנקים, רכשה ב-1993 חמישית ממניות בנק איגוד. כמו כן, הקבוצה נעשתה שותפה בחברת ההשקעות זינגר ברנע. ב-1997 חנכה חברת לובינסקי את בית צרפת ברחוב תובל בתל אביב.
בשנת 2009 החלה לשווק את רכבי התאגיד הסיני SAIC בישראל. הדגמים הראשונים שייבאו כללו את מכונית הספורט הדו-מושבית MGT-F ואת מכונית המנהלים MG 550.
בשנת 2019 עבר זיכיון היבוא של רכבי אופל מקבוצת שלמה לקבוצת לובינסקי, יבואנית פיז'ו סיטרואן. לאחר שבאוגוסט 2017 נמכרה אופל לקבוצת PSA, קיבלה PSA את ההחלטה על העברת הזיכיון בישראל במסגרת תהליך ארגון מחדש של מערך השיווק הבין לאומי של הקבוצה.
מאז ינואר 2017 מנכ"ל החברה הוא דני שביט, ומשרדיה הראשיים של החברה שוכנים בעיר ראשון לציון.
תחומי פעילות

ייבוא כלי רכב מתוצרת סיטרואן, פי'גו ו-אופל.
מחזיקה בחברת הליסינג פריים ליס
עד שנת 2000 פעלה גם בתחום הנדל"ן
עד שנת 2017 החזיקה בכ-22% מבנק אגוד
כיום מחזיקה בשליטה מלאה בסוכנות הביטוח לוביט.
בעלי עניין

בעל השליטה בחברה הוא איש העסקים הישראלי יצחק מנור, חתנו של דוד לובינסקי, ובעלה של רות מנור-לובינסקי.
הערות שוליים

↑  שי שלו, ‏פיצולי אחזקות במשפחות אליהו ולובינסקי, באתר גלובס, 6 ביוני 2000
↑  דובי בן גדליהו, ‏חברת לובינסקי השיקה את מותג הרכב הסיני SAIC בישראל, באתר גלובס, 17 במרץ 2009
↑  דובי בן גדליהו, ‏סנוניות ראשונות: שני דגמים של המותג הסיני MG נחתו השבוע בארץ - ויוצגו ללקוחות פוטנציאליים, באתר גלובס, 11 בפברואר 2009
↑  משלמה לקבוצת לובינסקי: זיכיון היבוא של מכוניות אופל עובר ידיים, באתר גלובס, 20 בינואר 2019
↑  ערן אזרן, המפקח על הבנקים מאלץ את משפחת מנור לבחור: לרדת באחזקה באי.די.בי או למכור השליטה בבנק אגוד, באתר TheMarker‏, 11 באוגוסט 2011
 מיכאל רוכוורגר, אגוד קפצה בעקבות הודעה כי מנור ולנדאו יצטרפו לאליהו במכירת גרעין השליטה בבנק, באתר TheMarker‏, 30 ביולי 2017
| --- | --- |
בקרת זהויות :  NLI: 987007293354305171 
בית צרפת
קבוצת מידאה

| --- | --- |


 נתונים כלליים
 בורסה:  הבורסה לניירות ערך בשנג'ן (1993–000333) 
 מייסדים:  חה שיאנגג'יאן 
 תקופת הפעילות:  1968–הווה (כ־56 שנים) 
 חברות בנות:  Midea International  KUKA  Eureka 
 מיקום המטה:  מחוז שונדה 
 ענפי תעשייה:  ייצור, תעשיית מכשירי חשמל ביתיים 
 מוצרים עיקריים:  מכשירי חשמל ביתיים 
 עובדים:  135,000 
  
 www.midea.com
 
קבוצת מידאה (בסינית: 美的集团, באנגלית: Midea Group) היא יצרנית מוצרי חשמל סינית, שהוקמה על ידי חה שיאנגג'יאן בשנת 1968. המטה שלה בעיר בייג'יאו, מחוז שונדה, פושאן, גואנגדונג והיא רשומה בבורסה לניירות ערך של שנג'ן. נכון לשנת 2018, החברה העסיקה כ-135,000 עובדים בסין ומחוץ לה עם 200 חברות בת ומעל 60 סניפים בחו"ל.  קבוצת מידאה רשומה בבורסת שנג'ן מאז שנת 2013. היא רשומה ב- Fortune Global 500 מאז יולי 2016. מידאה מייצרת מכשירי תאורה, מכשירי מים, טיפול ברצפות, מכשירי מטבח קטנים, כביסה, מכשירי בישול גדולים ומכשירי קירור. יש לה גם היסטוריה ארוכה בייצור מוצרים ביתיים ומסחריים בתחום החימום, אוורור ומיזוג אוויר (HVAC). בקיץ 2016 ביצעה מידאה מהלך מתוקשר לרכישת חברת הרובוטיקה הגרמנית KUKA. זהו היצרן הגדול בעולם של רובוטים ומכשירי חשמל.
שווי החברה (ינואר 2021) 111 מיליארד דולר.
ה"ניו יורק טיימס" דיווח כי מידאה היא היצרנית הגדולה ביותר של תנורי מיקרוגל עבור מספר מותגים גדולים, כולל טושיבה, ווירפול ועוד רבים
הערות שוליים

↑  "Midea Group on the Forbes World's Best Employers List". Forbes (באנגלית). נבדק ב-2019-02-15.
↑  "Midea Group #481". Fortune (באנגלית אמריקאית). נבדק ב-2016-09-06.
↑  Group, Midea. "Midea Enters Fortune Global 500 for the First Time". www.prnewswire.com. נבדק ב-2016-09-06.
↑  (www.dw.com), Deutsche Welle. "Berlin approves Kuka sale to Midea | Business | DW.COM | 17.08.2016". DW.COM. נבדק ב-2016-09-06.
↑  "Midea to spend billions on building industrial robots after buying Kuka". Robotics & Automation News. 2016-08-11. נבדק ב-2016-09-06.
↑  "Kuka's CEO plans for robot domination in China and your garage". The Business Times (באנגלית).
| --- | --- |
בקרת זהויות :  ISNI: 0000 0004 1782 1649
צפון פורטוגל

מיקום צפון פורטוגל בפורטוגל
צפון פורטוגל (בפורטוגזית: Região do Norte) הוא חבל ארץ בצפון פורטוגל. זהו האזור המאוכלס ביותר בפורטוגל, לפני ליסבון, והשלישי בגודלו לפי שטח. לפי מפקד האוכלוסין של שנת 2017 האזור מנה באותה העת 3,576,205 תושבים. שטחו של האזור הוא 32,278 קילומטרים. נכון ל-2017 צפיפות האוכלוסין באזור צפון פורטוגל היה 173 תושבים לקמ"ר.
אזור צפון פורטוגל הוא אחד מחמשת תתי-האזורים של פורטוגל. העיר פורטו, המכילה כמיליון תושבים, מהווה את מרכז האוכלוסייה העיקרי של אזור צפון פורטוגל. אזור המטרופולין של פורטו, אשר גדול בהרבה, מכיל כ-2.99 מיליון תושבים וכולל בין היתר את הערים השכנות בראגה, וגימארייש.
אזור צפון פורטוגל יושב לראשונה על ידי שבטים פרה-קלטיים וקלטיים שונים עוד לפני שביקרו בו מספר תרבויות ים תיכוניות שעסקו במסחר, כולל יוונים, קרתגים, לפני שנכבש על ידי הרומאים, לפני שהפלישה של השבטים הגרמאניים לאזור, על ולפני שהמורים והוויקינגים ערכו באזור מתקפות שונות.
גלריית תמונות

נהר קאבאדו בפארק הלאומי פנהדה-גרס
פארק ליטורל באספוסנדה
אזור עמק הדורו בו מופקים יינות פורטו
העיר העתיקה של פורטו
פרס הווידאו קליפים של MTV לשיתוף הפעולה הטוב ביותר

| --- | --- |

טיילור סוויפט, הזוכה בפרס לשנת 2024
 תיאור:  שירי שיתופי פעולה הטוב ביותר
 מדינה:  ארצות הברית
 הגוף המעניק:  MTV
 תקופת הפרס:  1984–הווה (כ־40 שנה)
 המספר הרב ביותר של זכיות:  ביונסה וטיילור סוויפט (3)
 המספר הרב ביותר של מועמדויות:  אריאנה גרנדה, ריהאנה ודרייק (6)
 www.mtv.com/ontv/vma/
פרס הווידאו קליפים של MTV לשיתוף הפעולה הטוב ביותר הוא אחד הפרסים הכלליים המוענקים מדי שנה במהלך טקסי פרסי הווידאו קליפים של MTV השנתיים. הפרס ניתן לראשונה בשנת 2007 תחת השם "שיתוף הפעולה המטלטל ביותר" (באנגלית: Most Earthshattering Collaboration) כאחד מן הפרסים הנוספים שחולקו באותו טקס, לשיר "Beautiful Liar" של הזמרות האמריקאיות ביונסה ושאקירה. כאשר הטקס שב לפעילות בשנת 2008, שונה שם הפרס לפרס לשיתוף הפעולה הטוב ביותר.
ביונסה היא הזמרת עם מספר הרב ביותר של זכיות בפרס זה עם שלושה פסלוני אסטרונאוט[דרושה הבהרה], טיילור סוויפט וליידי גאגא הבאות בתור עם שני פסלונים כל אחת. ריאהנה ואריאנה גרנדה הן האמנים עם מספר הרב ביותר של מועמדויות בפרס זה עם שישה כל אחת, וביונסה הבאה בתור עם חמש מועמדויות.
היסטוריה

ביונסה היא הזמרת עם מספר הרב ביותר של זכיות בפרס זה עם שלושה פסלוני אסטרונאוט.
הערות שוליים

↑  "MTV Video Music Awards 2007". MTV. נבדק ב-23 ביולי 2012. {{cite web}}:  (עזרה)
↑  "MTV Video Music Awards 2010". MTV. נבדק ב-23 ביולי 2012. {{cite web}}:  (עזרה)
↑  "MTV Video Music Awards 2011". MTV. נבדק ב-23 ביולי 2012. {{cite web}}:  (עזרה)
↑  "MTV Video Music Awards 2013". MTV. נבדק ב-7 באוגוסט 2014. {{cite web}}:  (עזרה)
↑  "MTV Video Music Awards 2014". MTV. נבדק ב-3 בספטמבר 2015. {{cite web}}:  (עזרה)
↑  "MTV Video Music Awards 2015". MTV. נבדק ב-26 ביולי 2016. {{cite web}}:  (עזרה)
↑  "2016 VMA Nominations: See the Full List Now". MTV News. נבדק ב-26 ביולי 2016. {{cite news}}:  (עזרה)
↑  "Here Are All the Winners From the 2019 MTV VMAs". Billboard. 26 באוגוסט 2019. נבדק ב-27 באוגוסט 2019. {{cite news}}:  (עזרה)
↑  Shafer, Ellise (30 ביולי 2020). "Ariana Grande, Lady Gaga, Billie Eilish and The Weeknd Lead MTV VMAs Nominations". Variety. נבדק ב-30 ביולי 2020. {{cite news}}:  (עזרה)
↑  Serrano, Athena (11 באוגוסט 2021). "The 2021 VMA Nominations Are Here: Justin Bieber, Megan Thee Stallion, and More". MTV News. MTV. נבדק ב-11 באוגוסט 2021. {{cite web}}:  (עזרה)תחזוקה - ציטוט: url-status (link)
↑  Serrano, Athena (26 ביולי 2022). "Your 2022 VMA Nominations Are Here: Jack Harlow, Kendrick Lamar, Lil Nas X Lead The Pack". MTV News. MTV. נבדק ב-26 ביולי 2022. {{cite web}}:  (עזרה)תחזוקה - ציטוט: url-status (link)
↑  VMA nominations are here, with Taylor Swift, Post Malone leading the pack, TODAY.com, ‏2024-09-11 (באנגלית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
קומפסוסוכוס

| קומפסוסוכוס |
| --- | --- |
 חוליה של קומפסוסוכוס
תקופה
קרטיקון עליון, 68–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: נואזאוריים
סוג:: קומפסוסוכוס
מין:: Compsosuchus solus
שם מדעי
 Compsosuchus

קומפסוסוכוס (שם מדעי: Compsosuchus; מילולית: "תנין יפה") הוא סוג של דינוזאור טורף בן למשפחת הנואזאוריים (במקור השתייך למשפחת האבליזאוריים הקרובה), שחי בהודו של שלהי הקרטיקון לפני 68 עד 66 מיליון שנה ונכחד עם הכחדת הקרטיקון הגדולה. הסוג התגלה בתצורת למטה (אנ') והוגדר בידי החוקרים פרידריך פון הינה (אנ') וצ'ארלס אלפרד מטלי (אנ') ב-1933.
הקומפסוסוכוס היה טורף עם חוליות שהזכירו חוליות אלוזאורוס ובעבר סיווגו אותו לקרוב האלוזאורים, אך בהמשך התברר שהחוליות דומות גם לדינוזאורים אבליזאוריים כמו הקרנוטאורוס. עם זאת חוקרים אחרים רואים בו טקסון מוטל בספק עקב המאובנים הקטועים והדהויים.
צפון תאילנד

| --- | --- |

 מדינה:  תאילנד תאילנד
 שטח:  93,690.85 קמ"ר
  ‑ הנקודה הגבוהה:  דוי אינתנון 
 אוכלוסייה:  ‏
  ‑ בחבל ארץ:  6,341,973 (2018)
 קואורדינטות:  19°N 99°E﻿ / ﻿19°N 99°E﻿ / 19; 99 
 אזור זמן:  UTC+7
  מפת מיקום  מפה מפורטת    he tabBackground:;tabBorder:#aaa;defaultTab:0;
 
אזור צפון תאילנד (בתאית: ภาคเหนือ) הוא אחד מארבעת האזורים של תאילנד אשר מורכב מ-17 מחוזות. אזור צפון תאילנד גובל במיאנמר ובלאוס.
רוב אזור צפון תאילנד הוא הררי, ולכן הוא מאופיין בטמפרטורות קרירות יותר באפן יחסי ליתר האזורים בתאילנד.
חלוקה אדמיניסטרטיבית

על פי החלוקה של מועצת המחקר הלאומית של תאילנד, מורכז אזור צפון תאילנד מ-17 המחוזות הבאים:
| --- | --- |
 צ'יאנג מאי  צ'יאנג ראי  קמפאנג פט  למפאנג  לאמפהון  מיי הונג סון  נאקון סואן  נאן  פאיאו:  פטצ'בון  פיצ'יט  פיטסנולוק  פראי  סוכותאי  טאק  אוטאי טאני  אוטרדיט